Thermopolium

Thermopolium (flertall: Thermopolia) var en gaterestaurant i romerske byer.https://runeberg.org/nfcq/0610.html Nordisk familjebok s. 1115 Navnet er konstruert i moderne tid og var ikke brukt av romerne selv.Beard, Mary (2008): "The Fires of Vesuvius - Pompeii Lost and Found". s. 225 Thermopolia er funnet arkeologisk både i Ostia Antica, Herculaneum og Pompeii. Thermopolia var butikker, hvor man kunne få ferdig tilberedt varm mat (fast food). Noen ganger var det spiseplasser i butikken, men oftest spiste folk maten på gaten.Kleiner, Diana E. E., 2014: Roman Architecture - a visual guide. Avsnitt 4.11 I Pompeii er Thermopolia ofte plassert på siden av inngangen til en bolig ved siden av inngangsdøren.Kleiner, Diana E. E., 2014: Roman Architecture - a visual guide. Avsnitt 5.3

miniatyr|Thermopolium disk med Dolia (store krukker), Pompeii

miniatyr|Dolia (stor krukke) i Termopolium, Ostia antica

Dolia i diske er et vanlig syn i Pompeiis gater, hvor det er over 150 thermopolia (det er estimert at det i alt er over 200). Det er kanskje ikke mange, når man regner med at Pompeii hadde over 12.000 innbyggere. Ofte er diskene dekorert med farget marmorplater, noen ganger malt med blomstret mønstre og andre steder med falliske bilder.Beard, Mary (2008): "The Fires of Vesuvius - Pompeii Lost and Found". s. 225-226

Thermopolia blir nevnt i den litteraturen som er bevart fra romersk tid. Der blir thermopolia beskrevet som lyssky steder, assosiert med en rekke begivenheter som gikk langt over drukkenskap og overforbruk av billig mat. De var steder assosiert med sex, prostitusjon, spill og kriminalitet, drevet av skruppelløse utleiere, som var juksemakere og bedragere. Flere romerske keisere, blant annet Nero og Vespasian var opptatt av å begrense virksomheter som thermopolia. Hvor effektive disse forsøkene var på å bedre det moralske klimaet i byene er uklart.Beard, Mary (2008): "The Fires of Vesuvius - Pompeii Lost and Found". s. 225-226

 Litteratur 
 Ellis, Steven J. R. (2004): «The Distribution of Bars at Pompeii: Archaeological, Spatial and Viewshed Analyses», Journal of Roman Archaeology, Vol. 17, pp. 371–384
 Kleiner, Diana E. E. (2014): Roman Architecture - a visual guide.

 Referanser 

 Eksterne lenker 
 Lecture 5 Roman Architecture by Diana E. E. Kleiner

Kategori:Romersk kultur
Kategori:Restauranter
Kategori:Latinske ord og uttrykk
Kategori:Romersk arkitektur